
Grozījumi Ministru kabineta 2024. gada 9. janvāra noteikumos Nr. 35 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.9. pasākuma "Pēcdoktorantūras pētījumi" īstenošanas noteikumi "
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 9. janvāra noteikumos Nr. 35 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.9. pasākuma "Pēcdoktorantūras pētījumi" īstenošanas noteikumi " (Latvijas Vēstnesis, 2024, 13., 197. nr.; 2025, 141. nr.) šādus grozījumus:
· 1. Svītrot 2.11. apakšpunktu.
· 2. Svītrot 2.15. apakšpunktu.
· 3. Izteikt 4. punktu šādā redakcijā:
· "4. Pasākuma ietvaros tiek atbalstīti pētniecības pieteikumi, kas sniedz ieguldījumu Latvijas viedās specializācijas stratēģijas mērķu sasniegšanā vai specializācijas jomu attīstībā, tai skaitā starpdisciplināri pētniecības pieteikumi, kas atbilst vismaz vienai no definētajām Latvijas viedās specializācijas jomām."
· 4. Izteikt 6.4.2.1. apakšpunktu šādā redakcijā:
· "6.4.2.1. pēcdoktoranti, kas saņēmuši Eiropas Reģionālās attīstības fonda atbalstu, – vismaz 240;".
· 5. Izteikt 12. punktu šādā redakcijā:
· "12. Pasākuma ietvaros pieejamais kopējais finansējums ir 43 195 451 euro, tai skaitā Eiropas Reģionālās attīstības fonda finansējums – 36 716 133 euro, valsts budžeta līdzfinansējums – 4 495 815 euro un privātais līdzfinansējums – 1 983 503 euro."
· 6. Svītrot 13. punktu.
· 7. Svītrot 14. punktu.
· 8. Svītrot 19. punktu.
· 9. Izteikt 20. punktu šādā redakcijā:
· "20. Pētniecības pieteikumu īstenošanai pieejamo kopējo finansējumu plāno ne mazāk kā 39 670 057 euro apmērā, tai skaitā Eiropas Reģionālās attīstības fonda finansējumu – 33 719 548 euro apmērā, valsts budžeta līdzfinansējumu – 3 967 006 euro apmērā un privāto līdzfinansējumu – 1 983 503 euro apmērā. Kopējā plānotā finansējuma daļu 6 449 389 euro apmērā, tai skaitā Eiropas Reģionālās attīstības fonda finansējumu 5 481 981 euro apmērā un valsts budžeta līdzfinansējumu 967 408 euro apmērā, finansējuma saņēmējs var izmantot pētniecības pieteikumu īstenošanai tikai pēc Izglītības un zinātnes ministrijas pozitīva lēmuma par minētā finansējuma apmēra novirzīšanu pētniecības pieteikumu īstenošanai."
· 10. Svītrot 21. punktu.
· 11. Izteikt 32.2. apakšpunktu šādā redakcijā:
· "32.2. tie nav uzskatāmi par finansiālās grūtībās nonākušiem atbilstoši šo noteikumu 2.7. apakšpunktam, un tiek iesniegts apliecinājums par atbilstību Komisijas regulas Nr. 651/2014 2. panta 18. punkta "c" apakšpunktam, kas tiek vērtēts uzņēmuma grupas līmenī;".
· 12. Izteikt 37. punktu šādā redakcijā:
· "37. Šo noteikumu 36. punktā minēto pētniecības pieteikumu zinātniskās kvalitātes vērtēšanai atkārtoti nepiesaista zinātnisko ekspertu datubāzē iekļautos ekspertus, bet izmanto Eiropas Savienības pētniecības un inovāciju pamatprogrammas "Apvārsnis Eiropa" Marijas Sklodovskas-Kirī programmas "Pēcdoktorantūras stipendijas" ietvaros saņemto ekspertu vērtējumu par projekta zinātnisko kvalitāti."
· 13. Izteikt 38. punktu šādā redakcijā:
· "38. Šo noteikumu 36. punktā minēto pētniecības pieteikumu iesniedz atbilstoši šo noteikumu 18.2.3. apakšpunktā minētajai pētniecības pieteikuma veidlapai, pielikumā pievieno šo noteikumu 37. punktā minēto zinātnisko ekspertu datubāzē iekļauto ekspertu vērtējumu par projekta zinātnisko kvalitāti, Eiropas Komisijas lēmumu par projekta apstiprināšanu un Eiropas Savienības pētniecības un inovāciju pamatprogrammas "Apvārsnis Eiropa" Marijas Sklodovskas-Kirī programmas "Pēcdoktorantūras stipendijas" ietvaros iesniegtā projekta iesnieguma kopiju."
· 14. Izteikt 40. punktu šādā redakcijā:
· "40. Pētniecības pieteikuma īstenošanā iesaistītais pēcdoktorants sniedz apliecinājumu, ka vienlaikus nesaņem atlīdzību šā pasākuma ietvaros un Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" projekta ietvaros attiecībā uz pēcdoktorantūras atbalstu un Eiropas Savienības kohēzijas politikas programmas 2021.–2027. gadam 1.1. "Pētniecība un prasmes" 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.4. pasākumā "Mobilitātes, pieredzes apmaiņas un sadarbības aktivitātes starptautiskās konkurētspējas uzlabošanai zinātnē", kā arī citu valsts vai ārvalstu finanšu instrumentu ietvaros."
· 15. Izteikt 41. punktu šādā redakcijā:
· "41. Pētniecības pieteikuma iesniedzējs pētniecības pieteikumu pirmajā, otrajā, trešajā un ceturtajā atlases kārtā noslēdz līgumu ar finansējuma saņēmēju par pētniecības pieteikuma īstenošanu termiņā, kas nepārsniedz 36 mēnešus, un pētniecības pieteikumu piektajā atlases kārtā – par pētniecības pieteikuma īstenošanu termiņā, kas nepārsniedz 24 mēnešus, bet ne ilgāk par pētniecības pieteikuma īstenošanas beigu termiņu – 2029. gada 30. jūniju. Pētniecības pieteikuma iesniedzējs noslēguma ziņojumu zinātniskās kvalitātes vērtēšanai finansējuma saņēmējam iesniedz līdz 2029. gada 15. jūlijam, bet noslēguma maksājuma pieprasījumu – līdz 2029. gada 31. augustam."
· 16. Izteikt 43.8.1 apakšpunktu šādā redakcijā:
· "43.8.1 pirms de minimis atbalsta piešķiršanas pētniecības pieteikuma iesniedzējam pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī nepārsniedz Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr.  2023/2831) 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr. 2023/2831 2. panta 2. punktā minētajiem kritērijiem;".
· 17. Izteikt 46. punktu šādā redakcijā:
· "46. Šo noteikumu 45.1.1. apakšpunktā minēto fundamentālo pētījumu īstenošanai plānotais finansējuma apmērs nepārsniedz 20 procentu no šo noteikumu 20. punktā minētā pētniecības pieteikumu īstenošanai pieejamā kopējā attiecināmā finansējuma apmēra. Ja šo noteikumu 45.1.1. apakšpunktā minēto fundamentālo pētījumu īstenošanai netiek apgūts viss plānotais finansējums attiecīgās pētniecības pieteikumu iesniegumu atlases kārtas ietvaros, tas novirzāms pētniecības pieteikumiem, kuru ietvaros tiek īstenoti šo noteikumu 45.1.2. apakšpunktā minētie rūpnieciskie pētījumi."
· 18. Izteikt 50.1. apakšpunktu šādā redakcijā:
· "50.1. tiešās attiecināmās personāla izmaksas (projekta vadības un projekta īstenošanas personāla, tai skaitā to ekspertu atlīdzības izmaksas, kas veiks ekspertu atlasi pētniecības pieteikumu zinātniskās kvalitātes vērtēšanai) (izņemot virsstundas) šo noteikumu 43. punktā minēto atbalstāmo darbību īstenošanai, paredzot projekta vadības personāla izmaksu Eiropas Savienības fondu daļas ierobežojumu kā fiksētu summu līdz 84 787 euro kalendāra gadā;".
· 19. Svītrot 50.15. apakšpunktu.
· 20. Izteikt 52. punktu šādā redakcijā:
· "52. Šo noteikumu 50. (izņemot 50.14. apakšpunktu) un 51. punktā minētās finansējuma saņēmēja izmaksas nepārsniedz 3 525 394 euro."
· 21. Izteikt 61. punktu šādā redakcijā:
· "61. Pētniecības pieteikumu pirmajā, otrajā, trešajā un ceturtajā atlases kārtā pētniecības pieteikuma maksimālais kopējais attiecināmais finansējums ir 192 360 euro, bet pētniecības pieteikumu piektajā atlases kārtā maksimālais kopējais attiecināmais finansējums ir 130 419 euro."
· 22. Izteikt 85. punktu šādā redakcijā:
· "85. Finansējuma saņēmējs sešu mēnešu laikā pēc projekta uzsākšanas izveido projekta īstenošanas uzraudzības padomi. Padomes sastāvā iekļauj pārstāvjus no Izglītības un zinātnes ministrijas, Ekonomikas ministrijas, Kultūras ministrijas, Veselības ministrijas, Zemkopības ministrijas un Latvijas Darba devēju konfederācijas. Padomes sastāvā var iekļaut arī pārstāvjus no Viedās administrācijas un reģionālās attīstības ministrijas un Latvijas Tirdzniecības un rūpniecības kameras."
· 23. Svītrot XI nodaļu.

